11/03/2020 | Administración LocalMunicipal
Ordes
Elevación a definitivo do acordo de establecemento e ordenación da taxa, publicación texto íntegro da súa Ordenanza fiscal

ANUNCIO Elevado a definitivo, por non terse presentado reclamacións durante o prazo de exposición ao público, o acordo do Concello Pleno adoptado en sesión extraordinaria, de data 18 de decembro de 2019, de aprobación provisional da imposición da taxa pola utilización privativa, aproveitamento especial do dominio público local das instalacións de transporte e distribución de enerxía eléctrica, gas, auga e hidrocarburos, así como a súa ordenanza fiscal. De conformidade co disposto no art.17.4 do R. D. Lexislativo 2/2004, do 5 de marzo, faise público o texto integro da súa ordenanzas fiscal, sen que esta entre en vigor ata que se leve a cabo devandita publicación. Contra a ordenanza fiscal desta taxa, unha vez publicada no Boletín Oficial da Provincia, poderá interpoñerse recurso contencioso administrativo nos termos establecidos na Lei reguladora da xurisdición contencioso-administrativa. Ordes, 5 de marzo de 2020. O alcalde-presidente José Luis Martínez Sanjurjo ORDENANZA FISCAL REGULADORA DA TAXA POLA UTILIZACIÓN PRIVATIVA OU APROVEITAMENTO ESPECIAL DO DOMINIO PÚBLICO LOCAL DAS INSTALACIÓNS DE TRANSPORTE E DISTRIBUCIÓN DE ENERXÍA ELÉCTRICA, GAS, AUGA E HIDROCARBUROS O Pleno do Concello de Ordes, no uso das facultades concedidas polos artigos 133.2 e 142 da Constitución Española, os artigos 4 e 106 da Lei 7/1985, do 2 de abril, reguladora das Bases do Réxime Local e os artigos 15 a 19, 20 a 27 e 57 do RDLex 2/2004, do 5 de marzo, polo que se aproba o texto refundido da Lei Reguladora das Facendas Locais, acorda, mediante a presente Ordenanza Fiscal, a imposición e ordenación da Taxa pola utilización privativa ou aproveitamento especial do dominio público local das instalación de transporte de enerxía eléctrica, gas, auga e hidrocarburos. Artigo 1.–Ámbito de aplicación. A aplicación da presente ordenanza refírese ao réxime xeral, que se corresponde coa taxa establecida no artigo 24.1 a) do RDLex 2/2004, do 5 de marzo, polo que se aproba o texto refundido da Lei Reguladora das Facendas Locais, pola utilización privativa ou o aproveitamento especial do dominio público local nos que non concorran as circunstancias de ser empresas subministradoras de servizos de interese xeral que afecten á xeneralidade ou a unha parte importante do veciñanza e que ocupen o solo, subsolo ou voo das vías públicas municipais, circunstancias previstas no artigo 24.1 c) do citado Real Decreto. Artigo 2.–Feito impoñible. Constitúe o feito impoñible da taxa, de acordo co artigo 20 do RDLex 2/2004, do 5 de marzo, polo que se aproba o texto refundido da Lei Reguladora das Facendas Locais, a utilización privativa ou o aproveitamento especial do dominio público local no seu solo, subsolo e voo con: a) Instalacións de transporte e distribución de enerxía eléctrica con todos os seus elementos indispensables que aos meros efectos enunciativos defínense como caixas de amarre, torres metálicas, transformadores, instalacións ou liñas propias de transporte ou distribución de enerxía eléctrica, gas, auga ou outras subministracións enerxéticas, instalacións de bombeo e demais elementos análogos que teñan que ver coa enerxía e que constitúan aproveitamentos ou utilizacións do dominio público non mencionados neste apartado. b) Instalacións de transporte e distribución de gas, auga, hidrocarburos e similares. O aproveitamento especial do dominio público local producirase sempre que se deban utilizar instalacións das referidas, que materialmente ocupan o dominio público en xeral. Aos efectos da presente ordenanza enténdese por dominio público local todos os bens de uso, dominio ou servizo públicos que se atopen no termo municipal, así como os bens comunais ou pertencentes ao común dos veciños, exceptuándose por elo os denominados bens patrimoniais. Artigo 3.–Suxeitos pasivos. Son suxeitos pasivos da taxa regulada nesta ordenanza, en concepto de contribuíntes, as persoas físicas e xurídicas, así como as entidades ás que se refire o artigo 35.4 da Lei 58/2003, do 17 de decembro, Xeral Tributaria que desfruten, utilicen ou aproveiten o dominio público local. Principalmente, serán suxeitos pasivos desta taxa, coas categorías e clases que se dirán, as persoas físicas e xurídicas, así como as entidades a que se refire o artigo 35.4 da Lei 58/2003, do 17 de decembro, Xeral Tributaria, que teñan a condición de empresas ou explotadores dos sectores de electricidade, auga, gas e hidrocarburos, sempre que desfruten, utilicen ou aproveiten especialmente o dominio público local en beneficio particular, conforme a algún dos supostos previstos nos artigos 20 e seguintes do RDLex 2/2004, do 5 de marzo, polo que se aproba o texto refundido da Lei Reguladora das Facendas Locais, tales como as empresas que producen, transportan, distribúen, subministran e comercializan enerxía eléctrica, hidrocarburos (gasodutos, oleodutos e similares) e auga, así como os seus elementos anexos e necesarios para prestar o servizo neste Concello ou en calquera outro lugar, pero que utilicen ou aproveiten o dominio público municipal, afectando coas súas instalacións ao dominio público local. Artigo 4.–Responsables. Os supostos de responsabilidade, xa sexa subsidiaria ou solidaria, serán os previstos na normativa tributaria. Artigo 5.–Beneficios fiscais. Non poderán recoñecerse outros beneficios fiscais que os expresamente previstos nas normas con rango de lei ou os derivados da aplicación dos tratados internacionais. Artigo 6.–Bases, tipos e cotas tributarias. A contía das taxas reguladas na presente ordenanza será a seguinte: Constitúe a cota tributaria a contida nas tarifas que figuran no Anexo, conforme ao previsto no artigo 24.1 a) do RDLex 2/2004, do 5 de marzo, polo que se aproba o texto refundido da Lei Reguladora das Facendas Locais, pola utilización privativa ou o aproveitamento especial do dominio público local. O importe das taxas previstas por dita utilización privativa ou aproveitamento especial do dominio público local fixarase tomando como referencia o valor que tería no mercado a utilidade derivada de dita utilización ou aproveitamento, coma se os bens afectados non fosen de dominio público, adoptado á vista de informes técnico económicos nos que se poña de manifesto o valor de mercado. Dito informe incorporarase ao expediente para a adopción do correspondente acordo. A tal fin, e conforme ao artigo 24.1 a) do RDLex 2/2004, do 5 de marzo, polo que se aproba o texto refundido da Lei Reguladora das Facendas Locais, atendendo á natureza específica da utilización privativa ou do aproveitamento especial, resultará a cota tributaria correspondente para elementos tales como torres, soportes, postes, tubaxes, liñas, condutores, repetidores, etc., que se asentan e atravesan bens de uso, dominio ou servizo públicos e bens comunais e que, en consecuencia, non tendo os suxeitos pasivos a propiedade sobre os terreos afectados, minguan sen embargo o seu aproveitamento común ou público, e obteñen sobre os mesmos unha utilización privativa ou un aproveitamento especial para a súa propia actividade empresarial. A cota tributaria resultará de calcular en primeiro lugar a base impoñible que ven dada polo valor total da ocupación, solo e instalacións, dependendo do tipo de instalación, destino e clase que reflicte o estudio, á que se aplicará o tipo impositivo que recolle o propio estudio en atención ás prescricións das normas sobre cesión de bens de uso e dominio público, de modo que a cota non resulta dun valor directo de instalacións e ocupacións, que é o que constitúe a base impoñible, senón do resultado de aplicar a esta o tipo impositivo. En consecuencia, a cota tributaria da taxa está contida no Anexo de Tarifas correspondente ao estudio técnico económico que forma parte desta ordenanza, no que coa metodoloxía empregada obtívose e recolleuse a cota tributaria en cada caso. Artigo 7.–Período impositivo e devindicación.1. O período impositivo coincide co ano natural, salvo nos supostos de inicio na utilización privativa ou aproveitamento especial do dominio público local, en que abarcará dende a data de inicio ata o final do ano natural.2. A taxa devindícase o primeiro día do período impositivo. Nos supostos de inicio ou cesamento na utilización privativa ou aproveitamento especial do dominio público local, as cotas prorratearanse trimestralmente, conforme ás seguintes regras: a) Nos supostos de altas por inicio de actividade, liquidarase a cota correspondente aos trimestres que restan para finalizar o exercicio, incluído o trimestre no que ten lugar a alta. b) No caso de baixas por cesamento de actividade, liquidarase a cota que corresponda aos trimestres transcorridos dende o inicio do exercicio, incluíndo aquel no que se orixine o cesamento.3. A obriga de pago da taxa regulada nesta ordenanza nace nos momentos seguintes: a) Cando se trata de concesións ou autorizacións de novos aproveitamentos ou utilizacións privativas do dominio público local, no momento de solicitar a licenza correspondente, ou no momento de realizar o aproveitamento definido nesta ordenanza, se se tivera realizado sen a preceptiva licenza. b) Cando o desfrute do aproveitamento especial ou a utilización privativa do dominio público local a que se refire o artigo 1 desta ordenanza non requira licenza ou autorización, dende o momento en que se inicie o citado aproveitamento especial ou utilización privativa do dominio público local.4. Cando os aproveitamentos especiais ou utilizacións privativas do dominio público local se prolonguen durante varios exercicios, a devindicación da taxa terá lugar o 1 de xaneiro de cada ano e o período impositivo comprenderá o ano natural. Artigo 8.–Normas de xestión.1. Para a liquidación da taxa regulada na presente ordenanza, o obrigado tributario deberá presentar, no prazo de trinta días naturais, contados dende o día seguinte a aquel no que nace a obriga, segundo o disposto no artigo 7.2 da presente ordenanza, unha declaración tributaria onde se comuniquen todos os elementos necesarios para que a Administración poida calcular a débeda tributaria e practicar a correspondente liquidación.2. Nos supostos de aproveitamentos especiais ou utilizacións privativas continuadas, e en tanto non se produza o seu cesamento, e tras a primeira liquidación practicada conforme ao parágrafo 1 do presente artigo, os obrigados tributarios serán incorporados a unha lista cobratoria ou padrón da presente taxa, elaborado a partir dos datos contidos na declaración mencionada no punto 1 do presente artigo, e que será notificado persoalmente ao suxeito pasivo ou ben de forma colectiva mediante exposición pública no taboleiro de anuncios do Concello polo período correspondente, e que se anunciará, neste último caso, no Boletín Oficial da Provincia. Unha vez incluídos no padrón, o pagamento da taxa regulada nesta ordenanza realizarase nos prazos que se sinalen para o cobro das débedas de notificación colectiva e periódica. A non recepción do documento de pagamento non invalida a obriga de satisfacer a taxa. Os suxeitos pasivos deberán comunicar calquera variación de orde físico, económico ou xurídico que se produza no aproveitamento especial ou utilización privativa, e que teña transcendencia a efectos desta taxa, no prazo de un mes dende a data en que se produza. Ditas variacións surtirán efectos a partir do trimestre seguinte a aquel no que se produzan.3. As persoas físicas ou xurídicas e demais entidades interesadas na concesión de aproveitamentos ou na utilización privativa regulados nesta ordenanza ou titulares de concesións administrativas ou outras autorizacións legais, que non conten coa preceptiva, no seu caso, licenza municipal, deberán solicitar a mesma e cumprir os trámites legais que resulten de aplicación, sen que a falta da mesma exímalles do pagamento da taxa.4. Unha vez autorizada a ocupación sobre os bens a que se refire esta ordenanza ou establecida a mesma, se non se determinou con exactitude a duración da autorización da utilización privativa ou aproveitamento especial, entenderase prorrogada a efectos desta ordenanza ata que se presente a declaración de baixa polos suxeitos pasivos.5. A presentación da baixa surtirá os efectos descritos no artigo 7.2 desta ordenanza. Mentres non se presente a baixa continúa a obriga de abonar a taxa. Artigo 9.–Infraccións e sancións. En todo o relativo ao réxime de infraccións e sancións, aplicarase o disposto na Lei 58/2003, do 17 de decembro, Xeral Tributaria. DISPOSICIÓN ADICIONAL Os preceptos desta Ordenanza fiscal que reproduzan aspectos da lexislación vixente, e aqueles outros que conteñan remisións a preceptos normativos, entenderase que quedan automaticamente modificados ou substituídos no momento no que se produza a modificación dos preceptos legais e regulamentarios que lles afectan. DISPOSICIÓN DERROGATORIA Dende a entrada en vigor da presente ordenanza quedan derrogadas cantas disposicións municipais se opoñan á mesma e, en particular, a Ordenanza fiscal n.º 9, reguladora da taxa por aproveitamento especial do dominio público local, a favor de empresas explotadoras de servizos de subministracións de interese xeral (BOP n.º 251, do 25 de novembro de 2009). DISPOSICIÓN FINAL A presente ordenanza foi aprobada polo Pleno do Concello de Ordes en sesión celebrada o día 18 de decembro de 2019. Entrará en vigor tras a súa publicación no Boletín Oficial da Provincia. ANEXO I. TARIFAS. v10 ANEXO II. INMOBLES DE TITULARIDADE MUNICIPAL. Referencias catastrais II.1. INMOBLES DE NATUREZA RÚSTICA II.2. INMOBLES DE NATUREZA URBANA